CELEX: 62012TN0104
Language: bg
Date: 2012-03-01 00:00:00
Title: Дело T-104/12: Жалба, подадена на 1 март 2012 г. — Верус/СХВП — Performance Industries Manufacturing (VORTEX)

2.6.2012   
            
            
               BG
            
            
               Официален вестник на Европейския съюз
            
            
               C 157/7
            
         Жалба, подадена на 1 март 2012 г. — Верус/СХВП — Performance Industries Manufacturing (VORTEX)
   (Дело T-104/12)
   2012/C 157/11
   Език на жалбата: немски
   
      Страни
   
   
      Жалбоподател:„Верус“ ЕООД (София, България) (представител: S. Vykydal, Rechtsanwalt)
   
      Ответник: Служба за хармонизация във вътрешния пазар (марки, дизайни и модели)
   
      Друга страна в производството пред апелативния състав: Performance Industries Manufacturing, Inc. (Одеса, Флорида, САЩ)
   
      Искания на жалбоподателя
   
   Жалбоподателят иска от Общия съд:
   
               —
            
            
               да отмени решението на четвърти апелативен състав от 21 декември 2011 г. по преписка R 512/2011-4, VORTEX/VORTEX, и да върне преписката на апелативния състав за ново разглеждане,
            
         
               —
            
            
               да осъди ответника да заплати съдебните разноски и разноските по производството пред апелативния състав.
            
         
      Правни основания и основни доводи
   
   
      Заявител на марката на Общността: Performance Industries Manufacturing Inc.
   
      Марка на Общността, предмет на спора: словна марка „VORTEX“ за стоки от класове 7 и 12 (заявка № 5 375 324)
   
      Притежател на марката или знака, на която/който е направено позоваване в подкрепа на възражението: жалбоподателят
   
      Марка или знак, на която/който е направено позоваване в подкрепа на възражението: словна марка на Общността „VORTEX“, регистрирана за услуги от класове 35 и 39 (марка № 5 514 104)
   
      Решение на отдела по споровете: отхвърля възражението.
   
      Решение на апелативния състав: отхвърля жалбата.
   
      Изложени правни основания: нарушение на член 8, параграф 2, букви а) и б) от Регламент № 207/2009, тъй като е налице вероятност от объркване на конфликтните марки.